Vi mener ikke, at man altid behøver medicin, hvis man er syg. Da vi skal følge bestemte regler, vil vi dog altid anbefale dig at følge din læges råd, og vi ønsker ikke at tage stilling til spørgsmål angående konkret medicin. Vi er dog af den overbevisning, at alle udfordringer med kroppen skyldes en ubalance og kroppen bedst selv kan finde ”hjem” til den normale tilstand.  Vi mener, at det kun i meget få tilfælde er nødvendigt med medicin og vælger man den vej, vil det mange gange have en del bivirkninger, hvorfor det set med vores øjne må være sidste udvej. Vi har den generelle holdning, at medicin ofte bare er en ”genvej” til et hurtigt resultat, ofte med bivirkninger. Vi tror ikke på, at symptombehandling er godt nok. Ofte kan kroppen af egen fri vilje selv rette op på sine egne belastninger – det kræver dog optimale forhold for kroppen, og i den forbindelse vil body-sds-behandlinger være gavnlige. Body SDS-behandlinger går nemlig ud på at skabe de bedste forudsætninger for, at du kan være rask, glad og sund.